

 **R E P U B L I K A H R V A T S K A**

 **POŽEŠKO-SLAVONSKA ŽUPANIJA**

UPRAVNI ODJEL ZA PROSTORNO UREĐENJE,

 GRADITELJSTVO I ZAŠTITU OKOLIŠA

 Odsjek za zaštitu okoliša i prirode

KLASA: UP/I-351-02/23-03/5

URBROJ: 2177-07-02/2-23-2

Požega, 22. svibnja 2023.

Upravni odjel za prostorno uređenje, graditeljstvo i zaštitu okoliša Požeško-slavonske županije, Odsjek za zaštitu okoliša i prirode, Županijska 7, Požega, na temelju odredbi članka 160. stavka 1. i članka 162. Zakona o zaštiti okoliša (NN, br. 80/13, 153/13, 78/15, 12/18 i 118/18) i članka 7. stavka 2. točke 1. Uredbe o informiranju javnosti i zainteresirane javnosti u pitanjima zaštite okoliša (NN, br. 64/08) objavljuje

 **I N F O R M A C I J U**

 **o zahtjevu za ocjenu o potrebi procjene utjecaja na okoliš za zahvat:**

**„Izgradnja retencije na potoku Vučjak“,**

**Grad Požega, Požeško-slavonska županija**

**Tijelo nadležno za provedbu postupka:** Upravni odjel za prostorno uređenje, graditeljstvo i zaštitu okoliša Požeško-slavonske županije, Odsjek za zaštitu okoliša i prirode, Županijska 7, Požega.

Pravni temelj za vođenje postupka ocjene o potrebi procjene utjecaja zahvata na okoliš su odredbe članka 78. stavak 1., 82. stavak 1. Zakona o zaštiti okoliša i odredbe članka 24., 25., 26. i 27. Uredbe o procjeni utjecaja zahvata na okoliš (NN, br. 61/14, 3/17, u daljnjem tekstu: Uredba). Naime, za zahvate navedene u točki 2.2. Kanali, nasipi i druge građevine za obranu od poplava i erozije obale Priloga III. Uredbe, ocjenu o potrebi procjene utjecaja zahvata na okoliš provodi nadležno upravno tijelo u županiji. Osim navedenog, člankom 27. stavkom 1. Zakona o zaštiti prirode (NN, br. 80/13, 15/18 i 14/19) utvrđeno je da se za zahvate za koje je određena provedba ocjene o potrebi procjene utjecaja na okoliš, provodi prethodna ocjena prihvatljivosti zahvata za ekološku mrežu u okviru postupka ocjene o potrebi procjene utjecaja zahvata na okoliš. Postupak se provodi radi izgradnje retencije na potoku Vučjak, Grad Požega, Požeško-slavonska županija.

**Nositelj zahvata:** Hrvatske vode, Ulica grada Vukovara 220, Zagreb

**Lokacija zahvata:** Planirani zahvat nalazi se u Požeško-slavonskoj županiji, Grad Požega, k.o. Gradski Vrhovci, k.o. Seoci.

**Sažeti opis zahvata:**

Predmet ovog zahvata je izgradnje retencije na potoku Vučjak u svrhu zaštite nizvodnog područja i grada Požege od poplava i za zaustavljanje bujičnog nanosa. Retancijski prostor je približne površine 14.000 m², ukupnog volumena 48.000 m³ s kotom usporu oko 218,00 m 100-godišnje velike vode. Retencija na potoku Vučjak će se ostvariti gradnjom nasute brane, koja će omogućiti prihvat 100-godišnjeg vodnog vala uz ispuštanje vode kroz temeljni ispust u količinama koje može prihvatiti nizvodno korito potoka Vučjak na svom nadsvođenom dijelu bez opasnosti od plavljenja.

Detalji o zahvatu nalaze se u Elaboratu zaštite okoliša, koji je objavljen uz ovu Informaciju.

**Sažeti opis postupka:**

Nositelj zahvata je uz zahtjev za provedbu postupka ocjene o potrebi procjene utjecaja zahvata na okoliš dostavio Elaborat zaštite okoliša kojeg je izradio ovlaštenik Oikon d.o.o., Trg senjskih uskoka 1-2, Zagreb, u svibnju 2023. godine.

Na temelju Elaborata traže se mišljenja tijela i/ili osoba određenih posebnim propisima i/ili JLP(R)S o tome je li moguće očekivati značajan negativan utjecaj na područje njihove nadležnosti. Nakon razmotrenih mišljenja tijela i/ili osoba određenih posebnim propisima i/ili JLP(R)S i mišljenja javnosti i zainteresirane javnosti, Upravni odjel za prostorno uređenje, graditeljstvo i zaštitu okoliša Požeško-slavonske županije, Odsjek za zaštitu okoliša i prirode, će donijeti rješenje, kojim će biti utvrđeno je li potrebno provoditi postupak procjene utjecaja na okoliš ili nije te rezultate Prethodne ocjene.

**Nadležna tijela i pravne osobe s javnim ovlastima- sudionici u postupku:**

1. Ministarstvo gospodarstva i održivog razvoja, Zavod za zaštitu okoliša i prirode, Radnička cesta 80, 10000 Zagreb,
2. Ministarstvo gospodarstva i održivog razvoja, Uprava vodnog gospodarstva i zaštite mora, Ulica grada Vukovara 220 , 10000 Zagreb,
3. Ministarstvo gospodarstva i održivog razvoja, Uprava za klimatske aktivnosti, Radnička cesta 80/3, 10000 Zagreb,
4. Hrvatske šume d.o.o., UŠP Požega, Milke Trnine 2, Požega,
5. Grad Požega, Trg Sv. Trojstva 1, Požega,
6. Županijska uprava za ceste Požeško-slavonske županije, M. Gupca 6, Požega,
7. Tekija d.o.o., Vodovodna ul. 1, Požega.

**Način očitovanja javnosti na informaciju**

Javnost i zainteresirana javnost može dostaviti mišljenje o zahtjevu za ocjenu o potrebi procjene utjecaja zahvata na okoliš u pisanom obliku na sljedeću adresu: Upravni odjel prostorno uređenje, graditeljstvo i zaštitu okoliša Požeško-slavonske županije, Odsjek za zaštitu okoliša i prirode, Županijska 7, Požega, u roku od 30 dana od dana objave ove informacije, pozivom na gornju klasu.

**Način informiranja javnosti i zainteresirane javnosti o ishodu postupka:**

Upravni odjel Upravni odjel za prostorno uređenje, graditeljstvo i zaštitu okoliša Požeško-slavonske županije, Odsjek za zaštitu okoliša i prirode, objavit će na svojim internetskim stranicama ([www.pszupanija.hr](http://www.pszupanija.hr)) rješenje doneseno povodom predmetnog zahtjeva.

VIŠA REFERENTICA

 ZA ZAŠTITU OKOLIŠA I PRIRODE:

 Antonija Jaroš, bacc. oec.